Indonesië stel agt van nege dwelmveroordeeldes teregMense het Saterdag in Parys teen die beplande teregstellings betoog. Foto: AP Photo/Jacques Brinon Slegs een van die veroordeeldes, ’n Filippynse vrou, is op die nippertjie begenadig nadat nege doodskiste reeds by die teregstellingsterrein afgelewer is. Veral Australië, van wie twee burgers tereggestel is, is die josie in en het sy ambassadeur in Indonesië teruggeroep. Ook Brasilië, van wie een burger tereggestel is, het sy skok uitgespreek. Dit is die tweede Brasiliaanse burger wat binne drie maande in Indonesië weens dwelmhandel tereggestel is. Vier Nigeriërs tel ook onder die tereggesteldes. Die Filippynse vrou is blykbaar begenadig toe inligting aan die lig gekom het wat op die vrou se moontlike onskuld dui. Pres. Benigno Aquino III van Indonesië wat onlangs aan bewind gekom het, het sy verkiesingsveldtog daarop gebou om die stryd teen dwelmsmokkelary te verskerp.